Ըստ այդ ցուցմունքի, Կարինեն 2014 թվականին որդիներից մեկի հետ մեկնել է Թուրքիա՝ աշխատելու, քանի որ ֆինանսական խնդիր է ունեցել ընտանիքը: Վարձակալված տանը ծանոթացել է համաքաղաքացի Ռաֆիկ Պապոյանին: Նա էլ մի օր խոստացել է, որ բարերարի հետ կծանոթացնի, ով օգնում է հայերին ու իրեն էլ կօգնի: Մի օր էլ այդ բարերար Արմանի հետ ծանոթացել է, պատմել է իր ընտանքի մասին, ով ինչով է զբաղվում: Այդ հանդիպման ժամանակ Արմանն իր նոթատետրում նշել է իր զավակների ծննդյան օրերը: Այս հանդիպումից հետո շուրջ մեկ ամիս կապ չի եղել, մի օր էլ զանգել է իրեն, խնդրել հանդիպել, քանի որ կարևոր բան ունի ասելու: Սրճարանում հանդիպման ժամանակ Արմանն իր ձեռքերն է բռնել, ասել, որ ամուսնացած չէ ու ցանկանում է իր անձնական կյանքը դասավորել: Մի քանի հանդիպում հետո էլ իրեն ամուսնության առաջարկ է արել: